CELEX: 32017D2221
Language: hr
Date: 2017-11-30 00:00:00
Title: Provedbena odluka Komisije (EU, Euratom) 2017/2221 оd 30. studenoga 2017. o izmjeni Odluke 2005/820/EZ, Euratom o odobrenju Slovačkoj Republici da primjenjuje statističke podatke za godine prije pretposljednje godine i da primjenjuje određene približne procjene za izračun osnovice vlastitih sredstava od PDV-a (priopćeno pod brojem dokumenta C(2017) 7856)

2.12.2017   
            
            
               HR
            
            
               Službeni list Europske unije
            
            
               L 318/31
            
         PROVEDBENA ODLUKA KOMISIJE (EU, Euratom) 2017/2221
   оd 30. studenoga 2017.
   o izmjeni Odluke 2005/820/EZ, Euratom o odobrenju Slovačkoj Republici da primjenjuje statističke podatke za godine prije pretposljednje godine i da primjenjuje određene približne procjene za izračun osnovice vlastitih sredstava od PDV-a
   
      
         (priopćeno pod brojem dokumenta C(2017) 7856)
      
   
   (Vjerodostojan je samo tekst na slovačkom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 390. Direktive Vijeća 2006/112/EZ (2) Slovačka može, u skladu s uvjetima koji su se primjenjivali u toj državi članici na dan njezina pristupanja, nastaviti izuzimati međunarodni prijevoz putnika iz točke 10. dijela B Priloga X. toj direktivi sve dok se isto izuzeće primjenjuje u bilo kojoj od država članica koje su bile članice Zajednice na dan 30. travnja 2004. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
            
         
               (2)
            
            
               Člankom 2.a Odluke Komisije 2005/820/EZ, Euratom (3) Slovačkoj je odobrena primjena fiksnog postotka međuosnovice za transakcije iz točke 10. dijela B Priloga X. Direktivi 2006/112/EZ u pogledu prijevoza putnika.
            
         
               (3)
            
            
               Najnoviji inspekcijski pregled vlastitih sredstava od PDV-a pokazao je da je odobrenje primjene pojednostavnjene metode izračuna za izračun transakcija iz točke 10. dijela B Priloga X. Direktivi 2006/112/EZ dano na temelju netočnih i nepotpunih podataka. To su potvrdila i slovačka tijela u svojem službenom očitovanju na izvješće o inspekcijskom pregledu. Da su Komisiji bili dostupni točni i potpuni podaci, Slovačkoj ne bi bila odobrena primjena približnih procjena za prijevoz putnika za razdoblje od 2014. do 2020. s obzirom na to da je rezultat bio previše nestabilan. Stoga je primjereno retroaktivno izbrisati članak 2.a Odluke 2005/820/EZ, Euratom. Bez obzira na stavljanje izvan snage članka 2.a Odluke 2005/820/EZ, Euratom Slovačka se može i dalje koristiti odobrenjem danim na temelju članka 2. Odluke 2005/820/EZ, Euratom u pogledu transakcija iz točke 10. dijela B Priloga X. Direktivi 2006/112/EZ.
            
         
               (4)
            
            
               Odluku 2005/820/EZ, Euratom trebalo bi stoga na odgovarajući način izmijeniti,
            
         DONIJELA JE OVU ODLUKU:
   Članak 1.
   Članak 2.a Odluke 2005/820/EZ, Euratom briše se.
   Članak 2.
   Ova je Odluka upućena Slovačkoj Republici.
   Članak 3.
   Ova se Odluka primjenjuje od 27. studenoga 2014.
   
      Sastavljeno u Bruxellesu 30. studenoga 2017.
      
         
            Za Komisiju
         
         Günther OETTINGER
         
            Član Komisije
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Odluka Komisije 2005/820/EZ, Euratom od 21. studenoga 2005. o odobrenju Slovačkoj Republici da primjenjuje statističke podatke za godine prije pretposljednje godine te određene približne procjene za izračun osnovice vlastitih sredstava od PDV-a (SL L 305, 24.11.2005., str. 41.).